Союз 7К-ТМ – Уикипедия
Союз 7K-TM (1974-76)
Космически кораб Союз 7K-TM
Дейност: Доставка и връщане на екипаж в орбита за съвместния космически полет по програмата „Аполо-Союз“
Союз 7K-ТМ е вариант на космическия кораб "Союз", специално предназначен за първия по рода си международен полет в космическото пространство Аполо-Союз (програма „ЕПАС“).
За основа на Союз 7K-TМ служи "Союз 7K-Т" (индексът М означава модифициран) и получава индекс 11F615A12. Основният проблем, с който се сблъсква разработващият екип е проблемът със скачването на двата кораба. Разработен е т.нар. андрогинен скачващ възел, който може да се използва както в активен, така и в пасивен режим. Освен това на кораба "Союз 7K-TM „е инсталирана нова система слънчеви панели и система за жизнено обезпечаване. Това увеличава летателният ресурс от 3 на 7 дни. Имало е и други по-големи и по-малки промени на системите на кораба. За изстрелване на “Союз 7K-TM" се използвала по-мощната ракета-носител „Союз-У“ (11A511U), която е създадена за следващото поколение космически кораби "Союз 7K-Т".
За изпълнението на програмата "EПAС" са построени 6 кораба заводска серия "70". Плановете са кораб № 71 да лети в автоматичен режим, № 72 и 73 – с екипаж на борда. Другите 3 са ангажирани пряко с полета: за скачване с кораба Аполо е предвиден № 75, № 76 е резервен, а № 74 е втори резервен.
В крайна сметка полетите се осъществяват по следния начин:
Космос 638 – кораб № 71. Кацането минава по балистична траектория, поради грешна ориентация;
Космос 672 – кораб № 72. Повторно успешно повторение на автоматичния полет;
Союз 16 - кораб № 73. Екипаж Анатолий Филипченко и Николай Рукавишников. Успешна генерална репетиция, преминала по програмата на съвместния полет;
Союз 19 - кораб № 75. Екипаж Алексей Леонов и Валерий Кубасов. Напълно успешен съвместен полет по програмата „ЕПАС“. По същото време на стартовата площадка е подготвен и кораб № 76 с екипаж Н. Рукавишников и А. Филипченко. След успешно проведения полет стартът на кораб № 76 става излишно;
Союз 22 - кораб № 74. Решено е да се използва по програма „Рейнбоу-1“. За тази цел са демонтирани скачващите му съоръжения и на тяхно място са поствени многоканални цифрови камери, произведени в ГДР. Единствен модификация Союз 7К-МФ6. Изстрелян е през септември 1976 г. с екипаж Валери Биковски и Владимир Аксьонов;
Кораб № 76 има различна съдба. След като е изправен в готовност за изстрелване през юли 1975 г. на стартовата площадка и не стартира, той е върнат в монтажния корпус на космодрума. Тъй като е зареден с гориво, ресурсът на което е вече изчерпан, той е върнат в НПО „Енергия“ и е разкомплектован. Служи за основа на произведения по-късно кораб № 47 от модификацията „Союз 7К-Т“, а части от него са в музея на НПО „Енергия“.
Легендарният кораб „Союз“ (Новости в космонавтиката, април 2002)
Легендарният кораб „Союз“, продължение (Новости в космонавтиката, май 2002)
Легендарният кораб „Союз“, продължение (Новости в космонавтиката, юни 2002)
Пълен списък на всички полети на космически кораби „Союз“. PDF, 50 кБ
Взето от „https://bg.wikipedia.org/w/index.php?title=Союз_7К-ТМ&oldid=10385094“.
Последна промяна: в 17:14, на 9 юли 2020
Последната промяна на страницата е извършена на 9 юли 2020 г. в 17:14 ч.